Accident de groază cu zece persoane implicate, în Alba. Patru oameni au ajuns la spital
Accident de groază, joi, la intrarea în localitatea Meteș dinspre Alba Iulia, în județul Alba. Două maşini, în care se aflau zece persoane, s-au ciocnit. Patru persoane au ajuns la spital.
Potrivit ISU Alba, accidentul rutier s-a produs la intrarea în localitatea Meteș dinspre Alba Iulia. La sosirea forțelor de intervenție ale ISU Alba, un bărbat de aproximativ 50 ani era încarcerat într-unul dintre autoturisme.
Victima a fost extrasă în siguranță din autoturism și predată echipajului medical. Bărbatul era conștient și cooperant, potrivit Mediafax. În cele două mașini implicate în accident se aflau în total 10 persoane, iar patru dintre acestea au avut nevoie de îngrijiri medicale.
Polițiștii fac cercetări pentru stabilirea cauzelor producerii accidentului.